સૌ પ્રથમ થોડુંક પાણી નાખી તુવેર દાળને કુકરમાં બાફી લો. હવે એને ગેસ પર મૂકી પાણી ઊડી જાય ત્યાં સુધી હલાવો. એમાં સાકર અને એલચી નાખી એકદમ ઘટ્ટ થવા દો. ઠંડું પડ્યે પૂરણના નાના નાના ગોળ લૂઆ કરવા. દોઢ વાટકી લોટમાં તેલ ચોળવું. પછી પાણી નાખી લોટ બાંધવો. એના એકસરખા રોટલી જેવડા લૂઆ કરવા. રોટલી થોડી વણીને ઉપર પૂરણ મૂકી એનો લૂઓ બનાવી હળવે હાથે વણવી. રોટલીની જેમ એને તવા પર બન્ને બાજુ શેકવી. પૂરણપોળી પર સરખું ઘી ચોપડી ગરમાગરમ પીરસવી. ગળપણ માટે સાકરને બદલે ગોળનો ઉપયોગ પણ કરી શકાય.